Odense Adresse-Contoirs Efterretninger, 1836-02-04
Spanien. Om den Fægtning, som den 16 Januar har fundet Sted i Nærheden af Vittoria, mangle endnu paalidelige Efterretninger. Begge Parter tilskrive sig Seiren paa denne Dag, og af de forskjellige ufuldkomne Beretninger i franske Blade er det vanskeligt at udfinde, hvem den egentligen skal tilskrives. Jmidlertid meddeler den engelske Courier" i et Udtog af et Brev af 21de fra S. Sebastian - (hvor den har en, ellers for sin Paalidelighed bekjendt Correspondent) –, hvilket er nyere end Efterretningerne i Paris, at Christinerne havde den 16de og de følgende Dage havt ikke ubetydelige Fordeele. "Vor Gouverneur, Jriarte" - siger hint Udtog - , har erholdt Depescher fra Santander, hvoraf man erfarer, at General Evans har bemægtiget sig Fortet Guevara. En Deel af Garnisonen har maattet overgive sig til den brittiske Hjælpelegion; Resten flygtede. Vore Tropper holde saaledes nu Salvatierra, Guevara, Høiderne ved Arlaban, Villareal o. s. v. besatte, og ville formodentligen snart angribe Onnate, Montdragon og SeguraCarlisternes fornemste Støttepuncter." - Ovenomtalte Fort Guevara, der ansaaes for Hoved=Støttepunctet forden ved Salvatierra concentrerede carlistiske Hær, er et paa en Klippehøi beliggende maurisk Castel, der af Carlisterne var sat i Forsvarsstand og forsynet med en Garnison og tilstrækkelige Forraad af Levnetsmidler. Men Regnen og den derpaa følgende Frost havde atter ødelagt de i en Hast opkastede Redouter. - Paa Grændsen hed det, at Don Carlos havde afsat den carlistiske Overgeneral Egnia. Fra selve Madrid erfares, at Regjeringen ganske pludseligen havde den 17 Januar taget en vigtig Forholdsregel, idet Civil Gouverneuren efter høiere befaling lod alle Hovedstadens Klostre lukke, og Munkene vende tilbage til deres Familiekredse, i hvilket Skridt man seer en Forløber for et Decret om alle Klostres Ophævelse uden Forskjel Denne nye Civil Gouverneur, de Olozaga, som 1831 var dømt til Døden for revolutionaire Handlinger, lagde i Begyndelsen af Januar en sjelden Virksomhed for Dagen. Paa Efterretning om, at der i Universitetsstaden Alcala de Henares herskede en fiendtlig Stemning imod Regjeringen, begav han sig strax did med 28 Nationalgardister tilhest. J een eneste Dag afsatte han nu alle mistænkelige Professorer, indsatte liberale Mænd i disses Sted, forviste alle Jesuiter, ophævede flere Klostre, gav Munkene Jrettesættelser, og Passer, inddrog adskillige nye Collegier til Bedste for Staten, sendte flere mistænkelige Doctorer og andre Personer til deres Hjem, anlagde Proces imod andre, lod et Mindemærke oprette for Empecinado, indsatte et bekonmisk Selskab, og bivaanede desuden et til hans Ære foranstaltet Festmaaltid. - Debatterne i Prokuradoreskammeret angaaende Valgloven have god Fremgang, og Exministrene og deres Tilhængere ere hidtil komne tilkort i deres Bestræbelser imod den; men de ruste sig til ny Kamp, og man var i denne Anledning ei ganske uden Bekymring forden offentlige Rolighed. Den forhenværende Premierminister Hr. Martine, de la Rosas havde atter ved denne Leilighed gjort sig saa upopulair, at man har advaret ham om at være betænkt paa sin personlige Sikkerhed. Men han aflagde paany Beviis paa sit Mod, som tidligere ved lignende Anledninger, idet han ene og tilfods begav sig til Kammeret, hvor Posterne ere fordoblede.